
Lehdistötiedote - Valmis julkaistavaksi
Ylä-Malmin koulu voitti ergonomiset Kinnarps-oppilastuolit
Kinnarps Oy järjesti Educa-messuilla Kisaa kynällä –kilpailun, jonka palkintona oli erä ergonomisia oppilaan Xact-työtuoleja, joiden istuinkorkeutta ja –syvyyttä sekä keinuvastusta voi säätää oppilaan koon mukaan. Kisassa pyydettiin vastaajia kertomaan miten ja mistä palkintotuolit löytäisivät koulussa paikkansa ja miksi niitä siellä tarvittaisiin. Kilpailu keräsi runsaasti osallistujia ja messuosastolla ollutta Xact-tuolia koeistuttiin ahkerasti. Paras perustelu korjasi potin.

Liikuteltavat tuolit soveltuvat moneen 

Kisan voitti helsinkiläinen Ylä-Malmin koulu, jonka opettaja Kati Suuronen kirjoitti valitsijaraatiimme vedonneen vastauksen: Apua! Ope ei kestä atk-luokan vanhoja rotiskotuoleja, jota jumiutuvat yhdelle korkeudelle ja kolisevat, kun oppilaat rullaavat niillä. Olisipa ihana saada tällaiset pehmeästi keinuvat tuolit. Näistä nauttisi koko koulu. 

Tuolien toimittamisen jälkeen piipahdimme Ylä-Malmin koulussa kysymässä miten Xactit ovat tilassa toimineet. Rehtori Tomi Ojanen otti meidät ystävällisesti vastaan ja sanoi, että tuoleista on ollut apua opetustilojen joustavammassa käytössä. Xact-tuolit ovat löytäneet paikkansa luokkatiloissa, joissa tehdään monenlaista: työskennellään tietokoneella, kirjoitetaan käsin, luetaan, pohditaan ja niin edelleen. 

Ergonomisempi ja hiljaisempi työympäristö

Rehtori Ojanen kertoi, että oppilaat ovat tykänneet tuoleista, kun niiden korkeutta ja syvyyttä voi säätää. Myös tuolien vaalea sävy on miellyttänyt. Koska tuoleja käyttävät monen ikäiset oppilaat, jotka ovat mitoiltaan erikokoisia, tulevat Xact-tuolien yksilölliset säädöt tarpeeseen.

Uudet tuolit ovat myös piristäneet opiskelua, vaikka kunkin ryhmän ensimmäinen tunti uusien tuolien kanssa onkin mennyt niiden käytön sääntöjä opetellessa, uusi viehättää ja leikkiminen houkuttaa vielä. Erityisesti tuolit ovat vaikuttaneet luokan ääniympäristöön. Jalustan kumiraitapyörät pitävät tuolien liikuttelun hiljaisena.  

Myös aikuiset ovat todenneet tuolit hyviksi. Pöydän ääressä työskentely on ergonomisempaa, kun ei tarvitse itse vääntyillä ja kääntyillä, tai liikkua pieniä välimatkoja – tuoli kääntyy ja sillä on helppo rullata itsensä esim. kahden pöydän välillä. 
Tuolit on nyt kevään aikana sisään ajettu ja odottavat pian kesälomalle kirmaavia oppilaita syksyn opintoihin.

Tietoja Kinnarpsista
Kinnarps Oy on suomalainen perheyhtiö, joka toimittaa sisustamisen kokonaisratkaisuja toimisto- ja julkitiloihin. Koko toimitusketjun työtä määrittävät korkea laatu ja ympäristöystävällisyys – aina raaka-aineiden hankinnasta kalusteratkaisun toteuttamiseen saakka. Yrityksen liikevaihto on noin 11 miljoonaa euroa ja se työllistää noin 50 henkilöä. 

Kinnarps Ab on Pohjoismaiden suurin ja kuuluu Euroopan johtaviin työympäristön kalustajiin n. 340 miljoonan euron liikevaihdollaan. Toiminta ulottuu 40 maahan ja konsernin palveluksessa on n. 2 700 työntekijää.

